TIPCO ชี้กำไรปีนี้โตอลังการ-ซื้ออัพเป้าหมายใหม่เป็น 20.16 บ.
TIPCO ชี้กำไรปีนี้โตอลังการ-ซื้ออัพเป้าหมายใหม่เป็น 20.16 บ.
7 มี.ค. 2560

บล.ดีบีเอส วิคเคอร์ส (ประเทศไทย) ระบุในบทวิเคราะห์วันนี้ (7 มี.ค.) ว่า ได้ทำการปรับประมาณการกำไรปี 60 ของ บริษัท ทิปโก้ฟูดส์ จำกัด (มหาชน) หรือ TIPCO เพิ่มขึ้นถึง 36% เป็น 1.3 พันล้านบาท จากเดิมที่ 959 ล้านบาท สาเหตุหลักคือ ปรับประมาณการกำไรตามส่วนได้เสียจาก TASCO ดีขึ้นมากเป็น 1,086 ล้านบาท จากเดิม 847 ล้านบาท ผลจากราคาขายยางมะตอยต่างประเทศฟื้นตัวอย่างรวดเร็ว
ส่วนธุรกิจของ TIPCO เองอยู่ในเกณฑ์เติบโตเล็กน้อย ในแง่เทียบ เทียบช่วงเดียวกันของปีก่อนคาดกำไรสุทธิปี 60 โตอลังการเป็น 60% เทียบช่วงเดียวกันของปีก่อนโดยคาดว่าปีนี้ไม่มีการตั้งด้อยค่าเครื่องจักรแล้ว สำหรับสถานการณ์น้ำท่วมรุนแรงที่ภาคใต้ในช่วงต้นปีนี้ที่ผ่านมา เกี่ยวกับผลผลิตสับปะรดและโรงงานต่างไม่ได้รับความเสียหาย ด้านธุรกิจน้ำผลไม้มีการแข่งขันที่สูงเช่นเคย แต่ธุรกิจน้ำแร่ก็ยังไปได้ดี
กำไรที่ยังไม่ได้รับรู้จากการถือหุ้น TASCO ในต้นทุนต่ำยังมีอยู่สูงมาก จากงบการเงินสิ้นปี 59 ต้นทุนจากเงินลงทุนตามวิธีส่วนได้เสียของ TASCO เป็นเพียง 7.82 บาทต่อหุ้น ขณะที่ราคาหุ้นในปัจจุบันสูงไปถึง 26.25 บาทแล้ว จากการประเมินพบว่าหากให้ TIPCO ขายหุ้น TASCO ออกไปทั้งหมดจะได้รับกำไรหลังภาษีถึง 5,456 ล้านบาท หรือ 11.31 บาทต่อ 1 หุ้น TIPCO
คงคำแนะนำ ซื้อ TIPCO ถือว่าราคาหุ้นขณะนี้ยังไปได้ช้ากว่า TASCO มาก (Laggard Play) นับตั้งแต่ต้นปี TASCO (YTD) ปรับขึ้นแล้ว 38% แต่บริษัทแม่คือ TIPCO ปรับขึ้นเพียง 14% ทั้งๆที่คาดการณ์อัตราเติบโตกำไรปีนี้และปีหน้าอยู่ในเกณฑ์สูงเป็น 60% และ 13% เทียบ เทียบช่วงเดียวกันของปีก่อนตามลำดับ
ส่วนการประเมินราคาพื้นฐานใหม่ปรับเพิ่มเป็น 20.16 บาท ซึ่งใช้วิธี SOP (sum of parts) ประกอบด้วยมูลค่าเฉพาะ TIPCO ที่ 4.05 บาท ใช้ P/E ปี 60 ที่ 9 เท่า ส่วนมูลค่า TASCO ให้ราคาพื้นฐานที่ 35.00 บาทมาประเมิน และคิดส่วนลดถึง 40% เพราะ TIPCO เสมือนเป็น Holding ราคาปิดมีส่วนเพิ่มได้อีก 28% ส่วนคาดการณ์อัตราผลตอบแทนปันผลงวดปีนี้และปีหน้าสูงเป็น 4%/4.5% ตามลำดับ